open-index/open-wikipedia-markdown huggingface dataset:
ไรอัน คราเฟินแบร์ค

**ไรอัน ฌีโร คราเฟินแบร์ค** (; เกิด 16 พฤษภาคม ค.ศ. 2002) เป็นนักฟุตบอลชาวดัตช์ ปัจจุบันเล่นในตำแหน่งกองกลางมิดฟิลล์ให้แก่ลิเวอร์พูล สโมสรในพรีเมียร์ลีก และทีมชาติเนเธอร์แลนด์

## สโมสรอาชีพ
### ลิเวอร์พูล
ในวันที่ 5 ตุลาคม ค.ศ. 2023 ยูฟ่ายูโรปาลีก ฤดูกาล 2023–24 รอบแบ่งกลุ่ม กลุ่ม E คราเฟินแบร์คทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ ยูนิยง แซงต์ กิลลุส 2-0 ต่อมา ในวันที่ 26 ตุลาคม ค.ศ. 2023 ยูฟ่ายูโรปาลีก รอบแบ่งกลุ่ม กลุ่ม E คราเฟินแบร์คทำประตู ในนัดที่ ลิเวอร์พูล เปิดสนามแอนฟีลด์เอาชนะ ตูลูซ 5-1 ต่อมา ในวันที่ 28 มกราคม ค.ศ. 2024 เอฟเอคัพ รอบ 4 คราเฟินแบร์คทำประตูในนัดที่ ลิเวอร์พูล เปิดสนามแอนฟีลด์เอาชนะ นอริชซิตี 5-2 ช่วยให้ ลิเวอร์พูล ผ่านเข้ารอบ 5 เอฟเอคัพ ได้สำเร็จ ต่อมา ในวันที่ 21 เมษายน ค.ศ. 2024 คราเฟินแบร์คทำประตูแรกในพรีเมียร์ลีก ฤดูกาล 2023–24 นัดที่ ลิเวอร์พูล เอาชนะ ฟูลัม ที่เครเวนคอตทิจ 3-1

## เกียรติประวัติ
**อายักซ์**
*Eredivisie: 2018–19, 2020–21, 2021–22
*KNVB Cup: 2018–19, 2020–21

**ไบเอิร์นมิวนิก**
*Bundesliga: 2022–23
*DFL-Supercup: 2022

**ลิเวอร์พูล**
*พรีเมียร์ลีก: 2024–25
*อีเอฟแอลคัพ: 2023–24

**เนเธอร์แลนด์ อายุไม่เกิน 17 ปี**
*UEFA European Under-17 Championship: 2018

**รางวัลส่วนตัว**
*Ajax Talent of the Future (Abdelhak Nouri Award): 2018
*Ajax Talent of the Year (Marco van Basten Award): 2021
*Eredivisie Talent of the Year: 2020–21
*Johan Cruyff Trophy: 2020–21
*Eredivisie Player of the Month: March 2021
*Eredivisie Talent of the Month: March 2022
*Eredivisie Team of the Month: March 2022

## อ้างอิง

## แหล่งข้อมูลอื่น

* Profile at the Liverpool F.C. website
* Profile at the Royal Dutch Football Association website 
* 
* 

หมวดหมู่:นักกีฬาจากอัมสเตอร์ดัม
หมวดหมู่:กองกลางฟุตบอล
หมวดหมู่:นักฟุตบอลชาวดัตช์
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นอาเอฟเซ อายักซ์
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นในเอเรอดีวีซี
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
สุดาวรรณ หวังศุภกิจโกศล

**สุดาวรรณ หวังศุภกิจโกศล**  (เกิด 8 สิงหาคม พ.ศ. 2525)  เป็นนักการเมืองชาวไทย สมาชิกสภาผู้แทนราษฎร แบบบัญชีรายชื่อ รองหัวหน้าพรรคเพื่อไทย ดูแลพื้นที่ภาคตะวันออกเฉียงเหนือตอนล่าง อดีตรัฐมนตรีว่าการกระทรวงวัฒนธรรม อดีตรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม และอดีตรัฐมนตรีว่าการกระทรวงการท่องเที่ยวและกีฬา ในรัฐบาลแพทองธาร ชินวัตร และรัฐบาลเศรษฐา ทวีสิน 

## ประวัติ
สุดาวรรณ เกิดเมื่อวันที่ 8 สิงหาคม พ.ศ. 2525 เป็นบุตรวีรศักดิ์ หวังศุภกิจโกศลและยลดา หวังศุภกิจโกศล เป็นพี่สาวของอาทิตย์ หวังศุภกิจโกศล สส.จังหวัดนครราชสีมา สำเร็จการศึกษาด้านเทคโนโลยีธรณี จากสำนักวิชาวิศวกรรมศาสตร์ มหาวิทยาลัยเทคโนโลยีสุรนารี

## การทำงาน
สุดาวรรณ เคยเป็น กรรมการผู้จัดการ บริษัท แป้งมันเอี่ยมเฮงอุตสาหกรรม จำกัด ก่อนที่จะเข้าสู่การเมือง จากนั้น เธอลงรับสมัคร สมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ในระบบบัญชีรายชื่อ สังกัดพรรคเพื่อไทย และได้รับการเลือกตั้ง ในวันที่ 14 พฤษภาคม พ.ศ. 2566 ต่อมาเมื่อวันที่ 1 กันยายน พ.ศ. 2566 เธอได้รับการแต่งตั้งให้ดำรงตำแหน่งรัฐมนตรีว่าการกระทรวงการท่องเที่ยวและกีฬา โดยเป็นรัฐมนตรีอายุน้อยที่สุดในคณะรัฐมนตรีของเศรษฐา ทวีสินในขณะนั้น เดือนเมษายนปีถัดมาเธอได้รับการแต่งตั้งเป็นรัฐมนตรีว่าการกระทรวงวัฒนธรรม สลับตำแหน่งกับเสริมศักดิ์ พงษ์พานิช และได้รับการแต่งตั้งในตำแหน่งเดิมในรัฐบาลแพทองธาร ชินวัตร

ต่อมา ในการปรับคณะรัฐมนตรี เธอได้ย้ายไปดำรงตำแหน่งรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม แทนที่ ศุภมาส อิศรภักดี จาก พรรคภูมิใจไทย ที่ลาออกจากตำแหน่งเนื่องจากการถอนตัวออกจากการร่วมรัฐบาล ส่วนตำแหน่งรัฐมนตรีว่าการกระทรวงวัฒนธรรม แพทองธาร ชินวัตร นายกรัฐมนตรี ได้เข้ามาควบตำแหน่งนี้ด้วยตนเอง

ต่อมา เธอลงรับสมัคร สมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 ในระบบบัญชีรายชื่อ สังกัดพรรคเพื่อไทย และได้รับการเลือกตั้ง ในวันที่ 8 กุมภาพันธ์ พ.ศ. 2569 ซึ่งนับเป็นสมัยที่ 2 ของการดำรงตำแหน่งเป็นสมาชิกสภาผู้แทนราษฎร แบบบัญชีรายชื่อ

### สมาชิกสภาผู้แทนราษฎร
สุดาวรรณ หวังศุภกิจโกศล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 แบบบัญชีรายชื่อ สังกัดพรรคเพื่อไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอพิมาย
หมวดหมู่:สกุลหวังศุภกิจโกศล
หมวดหมู่:นักการเมืองจากจังหวัดนครราชสีมา
หมวดหมู่:รัฐมนตรีว่าการกระทรวงวัฒนธรรมไทย
หมวดหมู่:รัฐมนตรีว่าการกระทรวงการท่องเที่ยวและกีฬาไทย
หมวดหมู่:รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคเพื่อไทย
หมวดหมู่:บุคคลจากสำนักวิชาวิศวกรรมศาสตร์ มหาวิทยาลัยเทคโนโลยีสุรนารี
หมวดหมู่:ผู้ได้รับเครื่องราชอิสริยาภรณ์ ป.ช.
จักรพงษ์ แสงมณี

**จักรพงษ์ แสงมณี**  (เกิด 9 กันยายน พ.ศ. 2522)  เป็นนักการเมืองชาวไทย รองหัวหน้าพรรคเพื่อไทยด้านต่างประเทศ อดีตรัฐมนตรีประจำสำนักนายกรัฐมนตรี และอดีตรัฐมนตรีช่วยว่าการกระทรวงการต่างประเทศ ในรัฐบาลเศรษฐา ทวีสิน อดีตที่ปรึกษานายกรัฐมนตรี ในรัฐบาลแพทองธาร ชินวัตร

## ประวัติ
จักรพงษ์ เกิดเมื่อวันที่ 9 กันยายน พ.ศ. 2522 ที่เขตสาทร กรุงเทพมหานคร เป็นบุตรนายสุรินทร์ นางสุจิน แสงมณี สำเร็จการศึกษาระดับปริญญาโท ด้านการตลาด จากมหาวิทยาลัยโคโรลาโด สหรัฐอเมริกา

จักรพงษ์ เป็นนักธุรกิจด้านโลจิสติกส์ ตั้งแต่ปี 2547 เขาเริ่มทำงานการเมืองโดยการสมัครเข้าร่วมงานกับพรรคเพื่อไทย ในปี 2552 เป็นทีมผู้ช่วยงานสำนักงานพรรคเพื่อไทย และเป็นทีมเศรษฐกิจของพรรคเพื่อไทย ซึ่งเคยดำรงตำแหน่ง ที่ปรึกษารองนายกรัฐมนตรี ฝ่าย เศรษฐกิจ ที่ปรึกษารัฐมนตรีว่าการกระทรวงการคลัง และกรรมการบริหารพรรคเพื่อไทย

จักรพงษ์ ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อครั้งแรกในปี 2562 แต่ไม่ได้รับเลือกตั้ง และในปี 2566 เขาได้ลงสมัครรับเลือกตั้งในระบบบัญชีรายชื่อ ลำดับที่ 92 ต่อมาเขาได้รับแต่งตั้งเป็นรัฐมนตรีช่วยว่าการกระทรวงการต่างประเทศ ในรัฐบาลเศรษฐา ทวีสิน ในปี 2566 ก่อนปรับไปดำรงตำแหน่งรัฐมนตรีประจำสำนักนายกรัฐมนตรีในเดือนเมษายน พ.ศ. 2567

ต่อมาในรัฐบาล แพทองธาร ชินวัตร จึงได้รับการแต่งตั้งให้เป็นที่ปรึกษานายกรัฐมนตรี ในวันที่ 8 ตุลาคม พ.ศ. 2567 และในวันที่ 2 กันยายน พ.ศ. 2568 เป็นที่ปรึกษาผู้ปฎิบัติหน้าที่นายกรัฐมนตรี ภูมิธรรม เวชยชัย

## เครื่องราชอิสริยาภรณ์

## หมายเหตุ

## อ้างอิง

หมวดหมู่:นักการเมืองไทย
หมวดหมู่:นักการเมืองพรรคเพื่อไทย
หมวดหมู่:นักธุรกิจชาวไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ต.ม.
กูร์เตอาเดอาร์เจช

**กูร์เตอาเดอาร์เจช** (, ) เป็นเทศบาลนครในประเทศโรมาเนีย ตั้งอยู่บนฝั่งทางซ้ายของแม่น้ำอาร์เจช ในเทศมณฑลอาร์เจช เทศบาลนครยังมีหมู่บ้านใต้การดูแลรวมหนึ่งแห่ง คือ นออัปเตช () ชื่อ *กูร์เตอาเดอาร์เจช* แปลตรงตัวว่า "พระราชวังริมแม่น้ำอาร์เจช" ซึ่งสื่อถึงสถานะของเมืองในฐานะอดีตราชธานีแห่งวอลเลเกีย

เมื่อวันที่ 7 กรกฎาคม 1947 ปริมาณน้ำฝนรวมในกูร์เตอาเดอาร์เจช อยู่ที่  ใน 20 นาที ถือเป็นสถิติโลก

## อ้างอิง

หมวดหมู่:เมืองในประเทศโรมาเนีย
ประธานาธิบดีแอลเบเนีย

**ประธานาธิบดีแอลเบเนีย**  () หรือ **ประธานาธิบดีแห่งสาธารณรัฐแอลเบเนีย** () เป็นประมุขแห่งรัฐของประเทศแอลเบเนีย ผู้บัญชาการทหารสูงสุดกองทัพแอลเบเนีย และเป็นตัวแทนความเป็นหนึ่งเดียวของชาวแอลเบเนีย

ประธานาธิบดีมีอำนาจกำหนดวันเลือกตั้งสมาชิกรัฐสภา ตลอดจนการลงประชามติ การให้อภัยโทษ และการมอบรางวัลต่าง ๆ ในกรณีที่ประธานาธิบดีไม่สามารถปฏิบัติหน้าที่ได้ ประธานรัฐสภาจะทำหน้าที่รักษาการแทนประธานาธิบดีจนกว่าประธานาธิบดีจะกลับคืนสู่อำนาจและหน้าที่นั้น หรือจนกว่าจะมีการเลือกตั้งประธานาธิบดีคนใหม่
สำนักงานประธานาธิบดีแอลเบเนียประกอบด้วยเจ้าหน้าที่ประจำตำแหน่งประธานาธิบดีและเจ้าหน้าที่สนับสนุนที่ขึ้นตรงต่อประธานาธิบดี สำนักงานแห่งนี้ตั้งอยู่ในทำเนียบประธานาธิบดีในกรุงติรานา รัฐธรรมนูญแห่งแอลเบเนียได้กำหนดสัญลักษณ์และธงประจำตำแหน่งประธานาธิบดีซึ่งติดตั้งบนอาคารสำนักงานประธานาธิบดี ที่พำนักของประธานาธิบดี ยานพาหนะเมื่อประธานาธิบดีใช้งาน และในโอกาสพิธีอื่น ๆ คู่สมรสของประธานาธิบดีได้รับการยอมรับว่าเป็นสุภาพสตรีหมายเลขหนึ่งของแอลเบเนีย แต่ไม่มีบทบาทอย่างเป็นทางการในการดำรงตำแหน่งประธานาธิบดี พวกเธอมักจะมีบทบาทในพิธีการที่ทำเนียบประธานาธิบดีและในระหว่างการเยือนอย่างเป็นทางการ

ประธานาธิบดีได้รับเลือกผ่านการลงคะแนนลับและต้องได้รับความเห็นชอบจากรัฐสภาแอลเบเนียด้วยคะแนนเสียงข้างมากสามในห้าของสมาชิกทั้งหมด โดยดำรงตำแหน่งเป็นระยะเวลา 5 ปี รัฐธรรมนูญแห่งแอลเบเนียกำหนดขีดจำกัดในการดำรงตำแหน่งสูงสุดสองวาระ ประธานาธิบดีที่ได้รับเลือกจะต้องสาบานตนเข้ารับตำแหน่งต่อหน้าสมาชิกรัฐสภาแอลเบเนีย

## อ้างอิง

หมวดหมู่:ประเทศแอลเบเนีย
หมวดหมู่:ประธานาธิบดีแยกตามประเทศ
อาสนวิหารกูร์เตอาเดอาร์เจช

**อาสนวิหารกูร์เตอาเดอาร์เจช** () หรือ **อารามกูร์เตอาเดอาร์เจช** () เป็นอาสนวิหารภายในอารามออร์ทอดอกซ์โรมาเนียในกูร์เตอาเดอาร์เจช ประเทศโรมาเนีย ตัวอาสนวิหารเป็นอาสนวิหารประจำอัครสังฆมณฑลอาร์เจชและมุสเชล

ภายนอกของอาสนวิหารทำมาจากหินปูนสีเทาอ่อน ภายในสร้างมาจากอิฐ ประดับประดาด้วยภาพเขียนปูนเปียก ไม่ไกลกันยังมีพระราชวังหลวงแบบโรมาเนีย สร้างขึ้นเมื่อปลายศตวรรษที่ 19 ตั้งอยู่ อาคารมีลักษณะคล้ายกับอนุสรณ์ศพขนาดใหญ่ สร้างขึ้นด้วยรูปแบบสถาปัตยกรรมไบแซนไทน์ ตกแต่งด้วยลายอาหรับ ตัวอาสนวิหารตั้งอยู่บนฐานยกสูงจากพื้น  และรายล้อมด้วยราวลูกกรงล้อมเป็นรูปวงกลม ตรงกลางอาคารมีโดมยกสูง ด้านหน้ามีหอหลังคาโดมขนาดเล็กกว่าทรงเอียดบิดเกลียวตั้งอยู่ขนาบคู่หนึ่ง โดมที่สองมีขนาดกว้างและสูงกว่า ตั้งอยู่เหนือส่วนเติมของอาคาร (annex)

จดหมายเหตุต่าง ๆ ของอาสนวิหารถูกทำลายจากการรุกรานของกองทัพจากฮังการีและออตโตมัน แต่จารึกต่าง ๆ ทั้งในภาษากรีก, สลาฟ และโรมาเนีย ยังคงเหลือรอดมาถึงปัจจุบัน จารึกแผ่นหนึ่งบันทึกว่าผู้สถาปนาอารามนี้ขึ้นคือเจ้าชายเนอากอเอ บาซารับ (1512–1521) และภรรยา มิลิตซา เด็สปินา จารึกอีกแผ่นระบุว่าเจ้าชายราดูแห่งอาฟูมัตส์ ก่อสร้างอาสนวิหารจนแล้วเสร็จในปี 1526 จารึกแผ่นที่สามบันทึกว่ามีการบูรณะในปี 1681 โดยเจ้าชายเชร์บัน กันตากูซีโน และจารึกที่สี่ระบุว่ามีการบูรณะในปี 1804 โดยมุขนายกองค์ที่หนึ่งนามว่าโยเซฟ มีการสร้างอาสนวิหารขึ้นใหม่ในปี 1875 ถึง 1885 และประกอบพิธีอุทิศใหม่ในปี 1886

ตำนานต่าง ๆ ของกูร์เตอาเดอาร์เจชได้เป็นแรงบันดาลใจให้แก่กวีชาวโรมาเนียหลายคน รวมถึงวาซีเล อาเล็กซันดรี ตำนานพื้นถิ่นหนึ่งเล่าว่า เมื่อเนอากอเอ บาซารับ ถูกจับกุมตัวเป็นตัวประกันอยู่ที่คอนสแตนติโนเปิล ได้ออกแบบมัสยิดที่สวยงามหลังหนึ่งถวายสุลต่าน หลังถูกปล่อยตัวกลับมาก็ได้สร้างอาสนวิหารขึ้นโดยใช้วัตถุดิบที่มีเหลือเกินมา

เมื่อวันที่ 16 ธันวาคม 2017 พระศพของพระเจ้ามีไฮที่ 1 อดีตกษัตริย์โรมาเนีย ได้รับการประกอบพิธีฝังไว้ที่นี่เคียงข้างพระศพของสมเด็จพระราชินีอานา พระมเหสีซึ่งสวรรคตเมื่อปี 2016

พระศพของเจ้าหญิงเฮเลน พระราชชนนีของพระเจ้ามีไฮ ได้รับการขนย้ายจากสุสานบัว-เดอ-โวในสวิตเซอร์แลนด์เมื่อวันที่ 18 ตุลาคม 2019 มาฝังที่นี่เมื่อวันที่ 19 ตุลาคม

## อ้างอิง

* 

หมวดหมู่:โบสถ์คริสต์ในประเทศโรมาเนีย
หมวดหมู่:อารามในประเทศโรมาเนีย
เอฟวัน เฟอร์กูสัน

**เอฟวัน โจ เฟอร์กูสัน** (; เกิด 19 ตุลาคม 2004) เป็นนักฟุตบอลอาชีพชาวไอริช ปัจจุบันเล่นเป็นกองหน้าให้กับทีมโรมาในเซเรียอา โดยที่ยืมตัวมาจากไบรตันแอนด์โฮฟอัลเบียนในพรีเมียร์ลีก และเล่นให้กับทีมชาติสาธารณรัฐไอร์แลนด์

## ระดับสโมสร
### ชีวิตในวัยเด็ก
เฟอร์กูสันเป็นชาวเมืองเบ็ตตีส์ทาวน์ เทศมณฑลมีธ เป็นบุตรชายของอดีตนักฟุตบอลอาชีพ แบร์รี เฟอร์กูสัน แม่ของเขาเป็นคนอังกฤษ เขาโตมากับการเชียร์แมนเชสเตอร์ยูไนเต็ด

เฟอร์กูสันเริ่มเล่นในระบบเยาวชนกับเซนต์ เควินส์ บอยส์ ก่อนที่จะย้ายไปเล่นในระบบเยาวชนกับโบฮีเมียนส์ในลีกไอร์แลนด์ ในเดือนธันวาคม 2020 เขาทำประตูในนัดสุดท้ายในระดับเยาวชนให้กับสโมสรซึ่งทีมของเขาคว้าแชมป์ลีกไอร์แลนด์ รุ่นอายุไม่เกิน 17 ปีโดยเอาชนะคู่แข่งอย่าง แชมร็อคโรเวอส์ 2–0 ในรอบชิงชนะเลิศ

### โบฮีเมียนส์
เฟอร์กูสันลงประเดิมสนามให้กับทีมชุดใหญ่เมื่อวันที่ 11 กรกฎาคม 2019 โดยเสมอกับเชลซี 1–1 ในเกมกระชับมิตรที่ดาลีเมาท์พาร์ค ซึ่งเป็นสนามเหย้าของทีมโบฮีเมียนส์ ในตอนนั้นอายุเพียง 14 ปี ซึ่งทำให้เขากลายเป็นผู้เล่นอายุน้อยที่สุดของสโมสรในทีมชุดใหญ่ การแข่งขันนัดประเดิมสนามในลีกของเขาเกิดขึ้นในวันที่ 20 กันยายน 2019 โดยเป็นตัวสำรองแทนที่ลุค เวด-สเลเตอร์ในช่วงท้ายเกมกับเดอร์รีซิตี้ที่ไรอัน แม็คไบรด์ แบรนดีเวลล์สเตเดียม

## สถิติอาชีพ
### สโมสร

### ทีมชาติ

## อ้างอิง

หมวดหมู่:กองหน้าฟุตบอลชาย
หมวดหมู่:นักฟุตบอลชาวไอริช
หมวดหมู่:ผู้เล่นสโมสรฟุตบอลไบรตันแอนด์โฮฟอัลเบียน
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นในเซเรียอา
หมวดหมู่:บุคคลที่ยังมีชีวิตอยู่
เหตุโจมตีด้วยระเบิดลูกปรายในลือมัน

เมื่อวันที่ 8 กรกฎาคม พ.ศ. 2566 เวลาประมาณ 09:55 น. ระหว่างที่รัสเซียรุกรานยูเครน กองทัพรัสเซียได้ยิงจรวดลูกปราย 9M55K จากเครื่องยิงจรวดหลายลำกล้องสเมียร์ช ใส่ย่านที่อยู่อาศัยใจกลางเมืองลือมัน แคว้นดอแนตสก์ ประเทศยูเครน เหตุโจมตีครั้งนี้เกิดขึ้นระหว่างที่กองทัพรัสเซียประสบความล้มเหลวในการรุกกลับมาทางลือมัน โดยในขณะนั้นลือมันอยู่ห่างจากดินแดนที่ถูกรัสเซียยึดครองไปทางทิศตะวันตกประมาณ 15 กิโลเมตร 

## การโจมตี
เป้าหมายการโจมตีอยู่ที่สามแยกถนนแนซาแลฌนอสตีตัดกับถนนดูบอนอซาซึ่งเป็นที่ที่ชาวบ้านมารวมตัวกันซื้อขายแลกเปลี่ยนผลิตภัณฑ์นมและพืชผลจากสวนของพวกเขา ระเบิดลูกปรายส่งผลให้มีผู้เสียชีวิตทันที 6 คน เสียชีวิตระหว่างทางไปโรงพยาบาล 1 คน และเสียชีวิตจากอาการบาดเจ็บในวันรุ่งขึ้นอีก 2 คน นอกจากนี้ยังส่งผลให้มีผู้บาดเจ็บอีกสิบกว่าคน

## ปฏิกิริยา
เนื่องจากในเหตุโจมตีครั้งนี้รัสเซียใช้ระเบิดลูกปราย (ซึ่งโดยธรรมชาติแล้วเป็นอาวุธโจมตีแบบไม่เลือกเป้าหมาย) ในพื้นที่ที่มีประชากรหนาแน่น ฮิวแมนไรตส์วอตช์จึงกล่าวว่าเหตุที่เกิดขึ้นอาจเข้าข่ายอาชญากรรมสงคราม ในขณะที่ทางการฝรั่งเศสเรียกเหตุโจมตีพลเรือนครั้งนี้ว่าเป็นอาชญากรรมสงครามและประณามการกระทำดังกล่าวของรัสเซีย

## อ้างอิง

หมวดหมู่:การสังหารหมู่ใน พ.ศ. 2566
หมวดหมู่:การรุกรานยูเครนโดยรัสเซีย
หมวดหมู่:แคว้นดอแนตสก์
หมวดหมู่:การโจมตีด้วยระเบิดลูกปราย
คัพเค้กกับไดโน (บริการไม่จำกัด)

***คัพเค้กกับไดโน (บริการไม่จำกัด)*** (, ) เป็นการ์ตูนทีวีแอนิเมชันของประเทศบราซิล-แคนาดา สร้างโดย เปโดร เอโบลิ ออกอากาศครั้งแรกเมื่อวันที่ 26 กรกฎาคม พ.ศ. 2561 ถึงวันที่ 3 พฤษภาคม พ.ศ. 2562

## ตัวละคร

* **คัพเค้ก** (, ) เป็นคัพเค้กสีม่วงแดงเพศผู้และพี่ชายของไดโน
* **ไดโน** (, ) เป็นไทแรนโนซอรัสสีเหลืองเพศผู้
* **ฮิวโก** (, ) เป็นผู้จัดการและผู้ช่วยของคัพเค้กและไดโน

## การออกอากาศ
ในโลก ฉายรอบปฐมทัศน์เมื่อวันที่ 26 กรกฎาคม พ.ศ. 2561 ในเน็ตฟลิกซ์

ในประเทศแคนาดา ฉายรอบปฐมทัศน์เมื่อวันที่ 8 กันยายน พ.ศ. 2561 ในช่องเทเลตูน

ในประเทศบราซิล ฉายรอบปฐมทัศน์เมื่อวันที่ 15 พฤศจิกายน พ.ศ. 2561 ในช่องดิสนีย์เอ็กซ์ดี

ในเอเชียตะวันออกเฉียงใต้ ฉายรอบปฐมทัศน์เมื่อวันที่ 25 พฤษภาคม พ.ศ. 2563 ในช่องดิสนีย์แชนแนล

## อ้างอิง

## แหล่งข้อมูลอื่น

* 
* 
* *[https://web.archive.org/web/20220603221121/https://www.entertainmentone.com/home/EN/cupcake-dino-general-services-/ คัพเค้กกับไดโน (บริการไม่จำกัด)]* ที่เอนเตอร์เทนเมนต์วัน
* *[https://www.birdo.com.br/cupcake-dino คัพเค้กกับไดโน (บริการไม่จำกัด)]* ที่เบิร์โด สตูดิโอ

หมวดหมู่:การ์ตูนบราซิล
หมวดหมู่:การ์ตูนแคนาดา
หมวดหมู่:ตัวละครที่เป็นไดโนเสาร์
หมวดหมู่:การ์ตูนทีวีแอนิเมชันเกี่ยวกับไดโนเสาร์
ชัยมงคล ไชยรบ

**ชัยมงคล ไชยรบ**  (เกิด 2 กรกฎาคม พ.ศ. 2503)  เป็นนักการเมืองชาวไทย อดีตรองหัวหน้าพรรคพลังประชารัฐ ดูแลภาคตะวันออกเฉียงเหนือ อดีตสมาชิกสภาผู้แทนราษฎรจังหวัดสกลนคร และอดีตนายกองค์การบริหารส่วนจังหวัดสกลนคร

## ประวัติ

ชัยมงคล เกิดเมื่อวันที่ 2 กรกฎาคม พ.ศ. 2503 ที่ตําบลแวง อำเภอสว่างแดนดิน จังหวัดสกลนคร สำเร็จการศึกษาระดับมัธยมตอนต้น ที่โรงเรียนวัดราชาธิวาส เขตดุสิต กรุงเทพมหานคร และระดับมัธยมตอนปลาย ที่โรงเรียนเทเวศน์วิทยาคม ระดับปริญญาตรี จากมหาวิทยาลัยราชภัฏบ้านสมเด็จเจ้าพระยา ระดับปริญญาโทจากมหาวิทยาลัยราชภัฏพระนคร และระดับปริญญาเอกดุษฎีบัณฑิต จากมหาวิทยาลัยเวสเทิร์น

## การทำงาน
### ดํารงตําแหน่งทางราชการ
เริ่มดํารงตําแหน่งทางราชการจากการด้วยการเป็นครูซึ่งเป็นครูประชาบาบาล และลาออกมาเป็นผู้ใหญ่บ้าน ที่บ้านสร้างดู่ ตําบลแวง และได้รับราชการเป็นครู ในปี พ.ศ. 2532 ซึ่งสอนที่โรงเรียนบ้านหนองบัวแพ ตำบลบ้านถ่อน อำเภอสว่างแดนดิน

### งานการเมือง
ชัยมงคล เป็นสมาชิกสภาองค์การบริหารส่วนจังหวัดสกลนคร ในปี พ.ศ. 2544 ต่อมาในปี พ.ศ. 2546 ที่ประชุมสภาองค์การบริหารส่วนจังหวัด ลงมติโหวตให้ชัยมงคล ขึ้นดำรงตำแหน่งเป็นนายกองค์การบริหารส่วนจังหวัดสกลนคร แทนคนเดิม ได้ปฏิบัติหน้าที่นายก องค์การบริหารส่วนจังหวัดครั้งแรก 9 เดือน ครบวาระ จึงมีการจัดเลือกตั้งใหม่ ก็ได้ลงชิงตำแหน่งนายกองค์การบริหารส่วนจังหวัด สามารถเอาชนะชูพงศ์ คำจวง และเว้นไป 1 สมัย จากนั้นก็กลับมาชนะเลือกตั้งนายกองค์การบริหารส่วนจังหวัด อีกครั้ง เป็นสมัยที่ 3 

ได้ดำรงตำแหน่งเป็นนายกองค์การบริหารส่วนจังหวัดสกลนคร และยังได้ควบตำแหน่งนายกสมาพันธ์องค์การบริหารส่วนจังหวัด ภาคอีสาน และนายกสมาคมองค์การบริหารส่วนจังหวัดแห่งประเทศไทย พร้อมทั้งยังได้รับรางวัลการันตรีความสามารถหลายสาขา อาทิ พ.ศ. 2555 รางวัลระฆังทอง บุคคลตัวอย่างแห่งปี สาขาผู้นำท้องถิ่นครั้งที่ 5, พ.ศ. 2556 รางวัลสิงห์ทอง โดยสมเด็จพระสังฆราชเจ้า กรมหลวงวชิรญาณสังวร, พ.ศ. 2557 รางวัลผู้นำท้องถิ่นดีเด่น โดยมูลนิธิเพื่อสังคมไทย, รางวัลองค์กรปกครองส่วนท้องถิ่น ผู้นำท้องถิ่นดีเด่นครั้งที่ 14 และรางวัลองค์กรปกครองส่วนท้องถิ่น 

กระทั่งปี พ.ศ. 2563 มีการเลือกตั้งนายกองค์การบริหารส่วนจังหวัดสกลนคร กลับเป็นฝ่ายแพ้ให้กับ ชูพงศ์ คำจวง คู่แข่งเดิม

ชัยมงคล เคยเป็นสมาชิกในพรรคสร้างอนาคตไทยและประกาศว่าจะลงสมัครรับเลือกตั้ง แต่ได้ลาออกจากพรรคสร้างอนาคตไทยและได้สมัครเป็นสมาชิกพรรคพลังประชารัฐ 

ชัยมงคลได้สมัครเป็นสมาชิกสภาผู้แทนราษฎรเขต 5 จังหวัดสกลนคร สังกัดพรรคพลังประชารัฐ และได้รับเลือกตั้งให้เป็น สส. เอาชนะวงศ์อะเคื้อ บุญศล สังกัดพรรคเพื่อไทย เป็นบุตรพงษ์ศักดิ์ และอนุรักษ์ บุญศล อดีต สส.พรรคเพื่อไทย

#### สมาชิกสภาผู้แทนราษฎร
ชัยมงคล ไชยรบ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสกลนคร สังกัดพรรคพลังประชารัฐ

## เครื่องราชอิสริยาภรณ์

## อ้างอิง

หมวดหมู่:ครูชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสกลนคร
หมวดหมู่:นายกองค์การบริหารส่วนจังหวัดของประเทศไทย
หมวดหมู่:พรรคเอกภาพ
หมวดหมู่:นักการเมืองพรรคพลังประชารัฐ
หมวดหมู่:พรรคสร้างอนาคตไทย
หมวดหมู่:บุคคลจากโรงเรียนวัดราชาธิวาส
หมวดหมู่:บุคคลจากมหาวิทยาลัยราชภัฏบ้านสมเด็จเจ้าพระยา
หมวดหมู่:บุคคลจากมหาวิทยาลัยราชภัฏพระนคร
หมวดหมู่:บุคคลจากมหาวิทยาลัยเวสเทิร์น
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
ลอเนอร์เดอลาปาทรี

"**ลอเนอร์เดอลาปาทรี**" () เป็นเพลงชาติของประเทศไนเจอร์ ได้รับการรับรองเมื่อวันที่ 22 มิถุนายน พ.ศ. 2566 เพื่อใช้แทนที่เพลง "ลานีเฌเรียน" ซึ่งรับรองในปี พ.ศ. 2504 หนึ่งปีหลังประเทศได้รับเอกราช

## ประวัติ
ประเทศไนเจอร์ อดีตอาณานิคมของประเทศฝรั่งเศส ได้รับเอกราชในปี พ.ศ. 2503 ปีต่อมา ประเทศนี้รับเพลง "ลานีเฌเรียน" มาใช้เป็นเพลงชาติของตน ครั้นปี พ.ศ. 2562 ประธานาธิบดีมาอามาดู อีซูฟู ประกาศว่า ได้เตรียมจะเปลี่ยนเพลง "ลานีเฌเรียน" หลังมีความกังวลว่า เนื้อเพลงนี้แสดงความสำนึกบุญคุณต่ออำนาจอาณานิคม มีการจัดตั้งคณะกรรมการขึ้นเพื่อพิจารณาเพลงปัจจุบันและจัดหาเพลงใหม่ถ้าจำเป็น จนวันที่ 22 มิถุนายน พ.ศ. 2566 รัฐสภาไนเจอร์จึงรับรองให้ใช้เพลงใหม่นี้เป็นเพลงชาติประเทศแทนเพลงเดิม

## เนื้อเพลง

## อ้างอิง


หมวดหมู่:สัญลักษณ์ของประเทศไนเจอร์
หมวดหมู่:เพลงสรรเสริญในทวีปแอฟริกา
หมวดหมู่:บทความที่มีข้อความภาษาฝรั่งเศส
การแถลงนโยบายของรัฐบาล

**การแถลงนโยบายของรัฐบาล** () คือการประกาศกิจกรรมทางการเมือง แผนงาน และความตั้งใจของรัฐบาล ที่เกี่ยวข้องกับสาเหตุที่เป็นรูปธรรม หรือเมื่อเข้ารับหน้าที่แล้ว จะเป็นการประกาศในสมัยประชุมนิติบัญญัติทั้งหมด ในบางประเทศ จะมีการประกาศโดยหัวหน้ารัฐบาล หรือรัฐมนตรีของรัฐสภา ในระบอบราชาธิปไตยภายใต้รัฐธรรมนูญ หน้าที่นี้อาจบรรลุผลได้ด้วยพระราชดำรัสจากพระราชบัลลังก์ (Speech from the throne)

## การแถลงนโยบายของคณะรัฐมนตรีไทย
การแถลงนโยบาย คือกระบวนการทางรัฐสภาที่เป็นเงื่อนไขในการเข้าบริหารราชการแผ่นดินคณะรัฐมนตรี สมาชิกรัฐสภาทำหน้าที่ควบคุมการบริหารราชการแผ่นดินโดยคณะรัฐมนตรีที่จะเข้ามาทำหน้าที่บริหารราชการต้องแถลงนโยบายต่อรัฐสภา

ในอดีต การแถลงนโยบายจะต้องมีการลงมติไว้วางใจจากสภา หากไม่ได้รับความไว้วางใจ คณะรัฐมนตรีจะสิ้นสุดลงทันที  มีกำหนด ในรัฐธรรมนูญ 2489 รัฐธรรมนูญฉบับชั่วคราว 2490 รัฐธรรมนูญ  2492 และ รัฐธรรมนูญ 2517
ตั้งแต่รัฐธรรมนูญปี 2521 จนถึงปัจจุบัน  ไม่ต้องลงมติไว้วางใจจากสภา ในการแถลงนโยบาย
น
สโมสรฟุตบอลนครราชสีมา ยูไนเต็ด ในฤดูกาล 2566–2567

การแข่งขันฟุตบอลของสโมสรฟุตบอลนครราชสีมา ยูไนเต็ด ประจำฤดูกาล 2566–67

## การแข่งขัน
### ภาพรวม

### ไทยลีก 3

#### ผลงานโดยรวม

#### ตารางคะแนน

#### ผลงานในแต่ละนัด

#### นัด

### บีจีซี เมืองไทยประกันภัย คัพ

## รายชื่อผู้เล่นและสถิติการลงสนาม

|-
! colspan=14 style="background:#FF6600; color:Black; text-align:center;"| ผู้รักษาประตู
|-

|-

|-

|-
! colspan=14 style="background:#FF6600; color:Black; text-align:center;"| กองหลัง
|-

|-

|-

|-

|-

|-

|-

|-

|-

|-

|-
! colspan=14 style="background:#FF6600; color:Black; text-align:center;"| กองกลาง
|-

|-

|-

|-

|-

|-
! colspan=14 style="background:#FF6600; color:Black; text-align:center;"| กองหน้า
|-

|-

|-  

|-

|-

|-

|-

|-

|-
! colspan=14 style="background:#FF6600; color:Black; text-align:center;"| ย้ายออกระหว่างฤดูกาล
|-

## จำนวนผู้ชมในเกมลีก

**แหล่งที่มา:** https://thaileague.co.th/results

## อ้างอิง

66–67
นครราชสีมา ยูไนเต็ด
อาทิตยะ-แอล1

**อาทิตยะ-แอล1** (อักษรโรมัน: Aditya-L1) เป็นยานอวกาศโคโรนากราฟีเพื่อการศึกษาค้นคว้าชั้นบรรยากาศของดวงอาทิตย์ ออกแบบและพัฒนาโดยองค์การค้นคว้าอวกาศอินเดีย (ISRO) และองค์การวิจัยอื่น ๆ ของอินเดียอีกหลายสถาบัน ยานอวกาศจะเดินทางเข้าสู่วงโคจรฮาโล ที่ราว 1.5 ล้านกิโลเมตรจากโลก แถว ๆ จุดลากร็องฌ์ L1 ระหว่างโลกกับดวงอาทิตย์ ที่ซึ่งยานจะทำการศึกษาชั้นบรรยากาศดวงอาทิตย์, พายุสุริยะ และผลกระทบต่อสิ่งแวดล้อมในบริเวณของโลก

ภารกิจอวกาศนี้ถือเป็นภารกิจศึกษาดวงอาทิตย์ครั้งแรกของอินเดีย โดยมีผู้กำกับโครงการคือนิคร ชาจี ยานอวกาศถูกปล่อยโดยมียานนำส่งคือ PSLV-XL ที่เวลา 11:50 IST ของวันที่ 2 กันยายน 2023 เพียงสิบวันนับจากการลงจอดบนดวงจันทร์ของ จันทรยาน 3 ยานเข้าสู่วงโคจรตามที่วางแผนไว้ในราวหนึ่งชั่วโมงให้หลัง และแยกตัวออกจากระยะที่สี่ ที่เวลา 12:57 IST

## อ้างอิง

หมวดหมู่:ยานอวกาศ
หมวดหมู่:ประเทศอินเดียในปี พ.ศ. 2566
หมวดหมู่:อิสโร
หมวดหมู่:โครงการอวกาศอินเดีย
หมวดหมู่:การสำรวจดวงอาทิตย์
หมวดหมู่:ภารกิจอวกาศในปี พ.ศ. 2566
ศูนย์อวกาศสตีษ ธวัน

**ศูนย์อวกาศสตีษ ธวัน** (; SDSC) หรือชื่อเดิม **ศรีหริโกฏเรนจ์** (; SHAR) เป็นท่าอวกาศหลักขององค์การค้นคว้าอวกาศอินเดีย (ISRO) ตั้งอยู่ในศรีหริโกฏ รัฐอานธรประเทศ ศูนย์เปลี่ยนชื่อในปี 2002 เพื่อเป็นเกียรติแก่อดีตประธาน ISRO สตีษ ธวัน

ปัจจุบันศูนย์มีแท่นยิงจรวดสองแท่นที่ใช้งานอยู่ มีไว้สำหรับการปล่อยจรวดซาวดิง, ดาวเทียมโพลาร์ และ ดาวเทียมจีโอซิงโครนัส โพรบสำรวจดวงจันทร์ของอินเดีย ทั้งจันทรยาน-1, จันทรยาน-2, จันทรยาน-3, ภารกิจโคจรรอบดาวศุกร์ และภารกิจสำรวจดวงอาทิตย์ อาทิตยะ-แอล1 ล้วนปล่อยจากแท่นยิงจรวดที่นี่

เกาะศรีหริโกฏถูกเลือกเป็นสถานีปล่อยดาวเทียมในปี 1969 เกาะนี้ตั้งอยู่ห่างไปทางเหนือ 80 กิโลเมตรจากเจนไน ศูนย์เริ่มใช้งานในปี 1971 ที่ซึ่งมีการปล่อยจรวดแรก คือ RH-125 ซึ่งเป็นจรวดซาวดิง ที่ตั้งของศรีหริโกฏถูกเลือกเนื่องมาจากลักษณะภูมิศาสตร์และที่ตั้งของเกาะที่มีระเบียงอาซีมัธเหมาะสมต่อภารกิจต่าง ๆ, ระยะทางที่ใกล้กันกับเส้นศูนย์สูตร และความที่บริเวณนั้นไม่มีผู้อยู่อาศัยมากนัก

SHAR มีพื้นที่รวม  บนชายฝั่งยาว  ก่อนที่รัฐบาลอินเดียจะเข้าซื้อเกาะ ที่ดินตรงนี้เดิมใช้งานเป็นสวนปลูกต้นยูคาลิปตัสและคาซูอารินา (Casuarina) เพื่อใช้ทำถ่านฟืน แม้ที่ตั้งของเกาะจะต้องเผชิญกับทั้งมรสุมทางใต้และทางเหนือ แต่ฝนถล่มหนักบนเกาะก็มีเพียงเดือนตุลาคมและพฤศจิกายนเท่านั้น จึงยังคงมีวันอีกมากที่อากาศดีและฟ้าเปิดเหมาะสมกับปฏิบัติการณ์ต่าง ๆ ของศูนย์

SHAR เชื่อมต่อโดยถนนเข้ากับสุลลุรูเปฏผ่านทะเลสาบปูลิคัฏ และสุลลุรเปฏเป็นจุดเชื่อมต่อกับรถไฟอินเดียและทางหลวงสาย 16 ที่เชื่อมต่อไปยังโกลกาตาและเจนไน

## อ้างอิง

หมวดหมู่:สิ่งก่อสร้างในรัฐอานธรประเทศ
หมวดหมู่:อิสโร
หมวดหมู่:โครงการอวกาศอินเดีย
หมวดหมู่:ท่าอวกาศยาน
เผาลงถังแดง

**ถังแดง** หรือ **เผาลงถังแดง** สื่อถึงการสังหารหมู่พลเมืองมากกว่า 200 คน (บันทึกไม่เป็นทางการกล่าวว่าสูงถึง 3,000 คน):186 ที่กองทัพของรัฐบาลไทยกล่าวหาว่าสนับสนุนคอมมิวนิสต์ในตำบลแหลมทราย จังหวัดพัทลุง ในช่วงปลาย พ.ศ. 2515 ภายใต้เผด็จการทหาร ถนอม กิตติขจร กับประภาส จารุเสถียร:186 คาดว่ากองอำนวยการรักษาความมั่นคงภายในราชอาณาจักรเป็นผู้สั่งการ โดยที่กองทัพ ตำรวจ และกองอาสารักษาดินแดนมีส่วนเกี่ยวข้องกับเหตุการณ์นี้

เหตุการณ์ดังกล่าวเป็นเพียงตัวอย่างหนึ่งของ "รูปแบบการละเมิดอำนาจของกองทัพและหน่วยงานบังคับใช้กฎหมาย":259 ระหว่างปฏิบัติการต่อต้านการก่อการกำเริบที่ป่าเถื่อนในปี 2514–2516 ซึ่งทำให้มียอดพลเรือนเสียชีวิต 3,008 คนทั่วประเทศ (ในขณะที่จำนวนประมาณการอย่างไม่เป็นทางการอยู่ที่ระหว่าง 1,000 ถึง 3,000 ในจังหวัดพัทลุงที่เดียว) ผู้ที่ถูกฆ่าทั้งหมดถูกกล่าวหาว่าทำงานร่วมกับ พคท.

จนถึงเวลานั้น ผู้ต้องสงสัยคอมมิวนิสต์ที่ถูกทหารจับกุมปกติถูกยิงข้างถนน มีการริเริ่มเทคนิค "ถังแดง" ภายหลังเพื่อกำจัดหลักฐานใด ๆ ผู้ต้องสงสัยจะถูกทุบตีจนเกือบหมดสติก่อนถูกทิ้งลงในถังน้ำมันแล้วเผาทั้งเป็น

ถังแดง 200 ลิตรมีตะแกรงกั้นเหล็ก โดยมีไฟด้านล่าง และผู้ต้องสงสัยอยู่ด้านบน

แม้ว่าหลังการปกครองของทหารสิ้นสุดลงจากการประท้วงในเดือนตุลาคม พ.ศ. 2516 กลับไม่เคยมีการสอบสวนการสังหารหมู่อย่างจริงจัง และไม่มีผู้กระทำผิดคนใดได้รับการลงโทษ:186-187

## อ้างอิง

## อ่านเพิ่ม
* 
* 
* 

หมวดหมู่:วิสามัญฆาตกรรมในประเทศไทย
หมวดหมู่:การปราบปรามทางการเมืองในประเทศไทย
หมวดหมู่:การกำจัดทางการเมืองและวัฒนธรรม
หมวดหมู่:การต่อต้านลัทธิคอมมิวนิสต์ในประเทศไทย
หมวดหมู่:ประเทศไทยใน พ.ศ. 2515
หมวดหมู่:ประวัติศาสตร์ทางการเมืองในประเทศไทย
หมวดหมู่:การสังหารหมู่ที่ก่อการโดยไทย
หมวดหมู่:การสังหารหมู่ในประเทศไทย
หมวดหมู่:การก่อการกำเริบคอมมิวนิสต์ในประเทศไทย
ซูเปอร์ซิกซ์ (สถานีโทรทัศน์)

**ซูเปอร์ซิกซ์** () เป็นสถานีโทรทัศน์ของอิตาลี เริ่มออกอากาศในรูปแบบอะนาล็อกตั้งแต่ปี ค.ศ. 1988 ถึง ค.ศ. 2008 และตั้งแต่ปี ค.ศ. 2019 เริ่มออกอากาศในระบบดิจิทัล

## ประวัติ

## ผังรายการ
* **[[คา-บูม (ช่องโทรทัศน์)|คา-บูม]]** - รายการการ์ตูนอนิเมะญี่ปุ่น
จากสถานีโทรทัศน์ที่ยุติออกอากาศ
ผลิตรายการโดย ไดนิต
* **โอรามูสิกา** - รายการเพลงอิตาลี
* **โวกเลียดีแดนซ์ โนวานตา** รายการเพลงแดนซ์ยุค 90 และยุค 2000 โดย DJ Stress

## อ้างอิง

## แหล่งข้อมูลอื่น
* 
* 
หมวดหมู่:สถานีโทรทัศน์ในประเทศอิตาลี
หมวดหมู่:สถานีโทรทัศน์
นภินทร ศรีสรรพางค์

**นภินทร ศรีสรรพางค์**  (เกิด 30 มีนาคม พ.ศ. 2502)  เป็นนักธุรกิจและนักการเมืองชาวไทย ปัจจุบันดำรงตำแหน่งรัฐมนตรีประจำสำนักนายกรัฐมนตรี ในรัฐบาลอนุทิน ชาญวีรกูล อดีตรัฐมนตรีช่วยว่าการกระทรวงพาณิชย์ ในรัฐบาลแพทองธาร ชินวัตร อดีตสมาชิกวุฒิสภาจังหวัดราชบุรี และอดีตสมาชิกสภาผู้แทนราษฎร แบบบัญชีรายชื่อ

## ประวัติ
นภินทร เกิดเมื่อวันที่ 30 พฤษภาคม พ.ศ. 2502 ที่ตำบลหนองปลาหมอ อำเภอบ้านโป่ง จังหวัดราชบุรี เป็นบุตรนายน้อม ศรีสรรพางค์ อดีตผู้พิพากษา และนางเอกอนงค์ ศรีสรรพางค์ สมรสกับ นาง วีณา ศรีสรรพางค์ รองประธานกรรมการบริหารตลาดศรีเมือง นายกสมาคมแม่ดีเด่นแห่งชาติ ประจำจังหวัดราชบุรี 

สำเร็จชั้นประถมศึกษา จากโรงเรียนดรุณาราชบุรี ระดับมัธยมศึกษาตอนต้นจากโรงเรียนดรุณาราชบุรี ระดับมัธยมศึกษาตอนปลาย มศ. 4 จากโรงเรียนสารสิทธิ์พิทยาลัย ระดับมัธยมศึกษาตอนปลาย มศ. 5 จาก โรงเรียนเบญจมราชูทิศ ราชบุรี ระดับปริญญาตรี นิติศาสตรบัณฑิต จากมหาวิทยาลัยรามคำแหง และระดับปริญญาโท รัฐศาสตรมหาบัณฑิต จากมหาวิทยาลัยรามคำแหง

## การทำงาน
### ธุรกิจ
ดำรงตำแหน่งกรรมการผู้จัดการ บริษัทแอ็กโกรคอมเมอร์ส กรุ๊ป จำกัด และ ผู้ดำเนินงาน ตลาดกลางผักและผลไม้ จังหวัดราชบุรี (ศรีเมือง)  

### การเมือง
นภินทร เข้าสู่การเมืองโดยดำรงตำแหน่งสมาชิกสภาเทศบาลเมืองราชบุรี (2527-2531) สมาชิกสภาจังหวัดราชบุรี (2535-2538) และสมาชิกวุฒิสภาจังหวัดราชบุรี (2543-2549) และเป็นสภาผู้แทนราษฎร แบบบัญชีรายชื่อ สังกัดพรรคเพื่อไทย และเคยดำรงตำแหน่งผู้ช่วยรัฐมนตรีประจำกระทรวงการท่องเที่ยวและกีฬา (พิพัฒน์ รัชกิจประการ) ปี พ.ศ. 2566 เขาได้รับโปรดเกล้าให้ดำรงตำแหน่งรัฐมนตรีช่วยว่าการกระทรวงพาณิชย์ ในสัดส่วนพรรคภูมิใจไทย เขาแต่งตั้งน้องชาย ศุภพรพงศ์ ชวนบุญ เป็นที่ปรึกษา

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอบ้านโป่ง
หมวดหมู่:นักธุรกิจจากจังหวัดราชบุรี
หมวดหมู่:นักการเมืองจากจังหวัดราชบุรี
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกวุฒิสภาจังหวัดราชบุรี
หมวดหมู่:นักการเมืองพรรคเพื่อไทย
หมวดหมู่:พรรคภูมิใจไทย
หมวดหมู่:บุคคลจากโรงเรียนดรุณาราชบุรี
หมวดหมู่:บุคคลจากโรงเรียนเบญจมราชูทิศ ราชบุรี
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ประธานาธิบดีคิริบาส

**ประธานาธิบดีคิริบาส** () หรือเรียกอย่างเป็นทางการว่า **ประธานาธิบดีแห่งสาธารณรัฐคิริบาส** เป็นประมุขแห่งรัฐและหัวหน้ารัฐบาลของประเทศคิริบาส หลังจากการเลือกตั้งทั่วไปซึ่งประชาชนเลือกสมาชิกสภาผู้แทนราษฎร สมาชิกสภาผู้แทนราษฎรจะคัดเลือกสมาชิกด้วยกันเอง "ไม่น้อยกว่า 3 คน แต่ไม่เกิน 4 คน" เพื่อเข้าชิงตำแหน่งประธานาธิบดี บุคคลภายนอกไม่อาจเป็นผู้เข้าชิงตำแหน่งได้ จากนั้นพลเมืองคิริบาสจะเลือกตั้งประธานาธิบดีจากบรรดาผู้ที่ได้รับการเสนอชื่อ ผู้ที่ได้รับคะแนนเสียงมากที่สุดจะได้เป็นประธานาธิบดี

## อ้างอิง

หมวดหมู่:ประเทศคิริบาส
หมวดหมู่:นักการเมืองคิริบาส
หมวดหมู่:ประธานาธิบดีคิริบาส
กามิลโล กามิลลี

**กามิลโล กามิลลี** () หรือเป็นที่รู้จักในชื่อ **กามิลลุส กามิลลี** () (ค.ศ. 1703 – ) เป็นนักออกแบบ สร้าง และซ่อมแซมเครื่องดนตรีประเภทเครื่องสายชาวเมืองมันโตวา จักรวรรดิฮาพส์บวร์ค (ปัจจุบันอยู่ในประเทศอิตาลี)

## ประวัติ
กามิลลี และตอมมาโซ บาเลสตรีเอรี () เป็นผู้นำในการทำเครื่องสายของสกุลช่างมันโตวาในคริสต์ศตวรรษที่ 18 กามิลลีเกิดใกล้เมืองวิเชนซา ในปี 1703 ไม่ทราบแน่ชัดเกี่ยวกับวัยเยาว์และการศึกษาของเขา แต่สันนิษฐานว่าตั้งแต่ปี 1731 เขาอาจได้เรียนรู้เกี่ยวกับธุรกิจผลิตเครื่องดนตรีจากการทำงานกับ อันโตนีโอ ซานอตตี () ซึ่งเป็นศิษย์ของ จิโรลาโม อามาติ อิล เซกอนโด () แม้ว่าผลงานส่วนใหญ่ของเขาจะแสดงถึงการสืบทอดรูปแบบสกุลช่างของ ปิเอโตร กัวร์เนรี () หรือที่รู้จักในชื่อ "ปิเอโตร ดา มันโตวา" () ช่างทำเครื่องสายชาวเกรโมนา ผู้ซึ่งถือว่าเป็นผู้ก่อตั้งสกุลช่างทำเครื่องสายมันโตวา

## ผลงาน
ผลงานเครื่องสายของเขามีคุณค่ามากและได้รับการประเมินมูลค่าสูงมาก เขาเป็นช่างทำเครื่องสายที่ผลิตชิ้นงานจำนวนมาก มีไวโอลินจำนวนมากที่ยังคงอยู่มาจนถึงปัจจุบัน แต่วิโอลาหรือเชลโลไม่พบมากนัก

เมื่อเปรียบเทียบกับเครื่องสายของบาเลสตรีเอรี ซึ่งมีชื่อเสียงในด้านเสียงที่หนักแน่น ไวโอลินของกามิลลีมีเอกลักษณ์เฉพาะด้วยการใช้วัสดุที่คัดสรรเป็นอย่างดีและฝีมือการผลิตที่เป็นเลิศ เขามีแนวทางของตัวเองในการออกแบบส่วนหัวและช่องเสียง (f-hole) สีมีลักษณะเฉพาะคือสีส้ม-ทอง จากการเคลือบเงาสีอ่อนซึ่งเผยให้เห็นโครงสร้างของไม้ และมีแผ่นหน้าเครื่องที่โค้งสูงตามแบบฉบับเครื่องสายของกัวร์เนรี

ไวโอลินของกามิลลีรุ่นปี 1737 มีคุณค่าเป็นพิเศษ โดยเป็นส่วนหนึ่งของชุดสะสมส่วนตัวของกุยโด ชิกี-ซาราชินี () ขุนนางชาวเซียนา ผู้อุปถัมภ์ดนตรีและนักแต่งเพลง (ปัจจุบันไวโอลินเป็นสมบัติของสถาบันดนตรีชิเกียนา ) และเป็นหนึ่งในเครื่องดนตรีที่สร้างขึ้นสำหรับวงเครื่องสายห้าชิ้น ควินเตตโต ชิเกียโน () 

นักดนตรีที่มีชื่อเสียงในปัจจุบันที่ใช้ไวโอลินของกามิลลี เช่น อานาฮิต กูร์ติกยาน () ชาวอาร์มีเนีย นักไวโอลินลำดับที่สองของวง กริงก็อลช์ ควาร์เท็ทท์ () จากสวิตเซอร์แลนด์ ทำการแสดงโดยใช้ไวโอลินกามิลลีรุ่นปี 1733, เซฺว เหว่ย์ () นักไวโอลินชาวจีน อดีตศาสตราจารย์ที่วิทยาลัยดนตรีกลาง สาธารณรัฐประชาชนจีน ใช้ไวโอลินกามิลลีรุ่นปี 1736

## อ้างอิง

## แหล่งข้อมูลอื่น
*  

หมวดหมู่:ชาวอิตาลี
หมวดหมู่:ช่างทำเครื่องดนตรี
หมวดหมู่:ไวโอลิน
หมวดหมู่:บุคคลจากมันโตวา
จักรยานลู่ชิงแชมป์โลก 2023

**จักรยานลู่ชิงแชมป์โลก 2023** () จัดขึ้นระหว่างวันที่ 3 ถึง 9 สิงหาคม ค.ศ. 2023 ที่ เซอร์ คริส ฮอย เวโลโดรม ในกลาสโกว์ สหราชอาณาจักร เป็นการแข่งขันชิงแชมป์โลกครั้งที่ 120 ของจักรยานลู่ชิงแชมป์โลก และการแข่งขันนี้เป็นส่วนหนึ่งของจักรยานชิงแชมป์โลก 2023

## ตารางเหรียญรางวัล

## ผู้ได้รับเหรียญรางวัล
### ประเภทชาย

### ประเภทหญิง

*ในช่องสีเทาเป็นรายการที่ไม่ได้ขึ้นในกีฬาโอลิมปิก

## อ้างอิง

## แหล่งข้อมูลอื่น
*Results book
*

หมวดหมู่:จักรยานลู่ชิงแชมป์โลก
หมวดหมู่:การแข่งขันกีฬาในประเทศสกอตแลนด์
วฑนคร

**วฑนคร** (; Vadnagar) เป็นเมืองและเทศบาลในอำเภอเมหสนะ รัฐคุชราต ประเทศอินเดีย ตั้งอยู่ห่างไป 35&nbsp;กิโลเมตรจากนครเมหสนะ ชื่อเดิมของนครคือ อานรรตปุระ (Anartapura; เมืองแห่งอานรรตะ) และ อานันทปุระ (Anandapura) ในอดีต มีบันทึกของนักเดินทางจีนภิกษุเสวียนจั้ง เดินทางมายังแหล่งศาสนาพุทธที่นี่เมื่อปี 640 นักโบราณคดี อาเล็กซันเดอร์ คันนิงแฮม เป็นผู้ระบุว่านครอานันทปุระคือวฑนครในปัจจุบัน วฑนครยังเป็นบ้านเกิดของนเรนทระ โมที นายกรัฐมนตรีอินเดีย

มหากาพย์มหาภารตะระบุถึงอาณาจักรอานรรตะว่าอยู่ในทางเหนือของดินแดนที่ปัจจุบันคือคุชราต ตำนานปุราณะที่เก่าแก่ที่สุดที่เกี่ยวกับคุชราตคือเรื่องราวของกษัตริย์นามว่าอานรรถะ (Anartha) นอกจากนี้ยังปรากฏนครนี้กล่าวถึงในตีรถมหาตมยะ นิกายนครขัณฑะ ในสกันทปุราณะ โดยใช้ชื่อเมืองว่า จามัตกรปุระ (Chamatkarapura)

ในเดือนธันวาคม 2022 เมืองวฑนครได้รับการบันทึกชื่อในรายชื่อเบื้องต้นของแหล่งมรดกโลกยูเนสโก

## อ้างอิง

หมวดหมู่:เมืองในรัฐคุชราต
เมอเรอเชชต์

**เมอเรอเชชต์** (, ) เป็นเมืองขนาดเล็กในเทศมณฑลวรันชา ประเทศโรมาเนีย โดยมีหมู่บ้านหกแห่งภายใต้การปกครอง ได้แก่ เกอลีเมอเนชต์ (), ฮาเรต (), มอดรูเซน (), เปอดูเรน (), ซีเรตู () และตีชิตซา ()

ระหว่างสงครามโลกครั้งที่หนึ่งในปี 1917 ยุทธการที่เมอเรอเชชต์ระหว่างราชอาณาจักรโรมาเนียกับจักรวรรดิเยอรมันเกิดขึ้นใกล้กับเมืองนี้ การรบในครั้งนั้นถือเป็นการรบครั้งสำคัญครั้งสุดท้ายระหว่างจักรวรรดิเยอรมันกับอาณาจักรโรมาเนียในแนวรบโรมาเนียระหว่างสงครามโลกครั้งที่หนึ่ง อนุสรณ์ศพซึ่งบรรจุศพของทหารโรมาเนียรวม 5,037 ศพ สร้างขึ้นที่นี่เพื่อฉลองชัยชนะของโรมาเนีย มารียา ซาฮารียา (1905–1917) เกิดที่หมู่บ้านเปอดูเรนและทำงานเป็นผู้ตรวจการณ์ปืนใหญ่ในยามฉุกเฉินให้แก่กองทัพโรมาเนีย เธอเสียชีวิตระหว่างยุทธการที่เมอเรอเชชต์ ร่างของเธอได้รับการบรรจุไว้ในอนุสรณ์ศพที่นี่ ถือเป็นศพของบุคคลที่มีอายุน้อยที่สุดในอนุสรณ์

## อ้างอิง
เทศมณฑลมารามูเรช

**มารามูเรช** (, ) เป็นเทศมณฑลในประเทศโรมาเนีย ตั้งอยู่ในภูมิภาคมารามูเรชและมีศูนย์กลางการปกครองคือเมืองบายามาเร ประชากรตามสำมะโนปี 2021 อยู่ที่ 452,475 คน และความหนาแน่นประชากรอยู่ที่ 

## อ้างอิง

มารามูเรช
มารามูเรช

**มารามูเรช** ( ; ; ) เป็นภูมิภาคทางวัฒนธรรม ประวัติศาสตร์ และภูมิศาสตร์ในโรมาเนียเหนือและยูเครนตะวันตก ภูมิภาคนี้ตั้งอยู่ที่เทือกเขาคาร์เพเทียนตะวันออกเฉียงเหนือตามลุ่มน้ำติซอตอนบน ในประเทศโรมาเนีย ศัพท์ *มารามูเรช* อาจใช้เรียกเทศมณฑลชื่อเดียวกันเป็นพิเศษ เทศมณฑลมารามูเรชของโรมาเนียเป็นพื้นที่ส่วนใต้ของภูมิภาคมารามูเรช

ตอนใต้ของมารามูเรชมีประชากรส่วนใหญ่เป็นชาวโรมาเนีย และยังมีชาวฮังการี ชาวรูซิน ชาวยูเครน ชาวเยอรมันซิพส์ ชาวยิว และชาวโรมานี ส่วนตอนเหนือมีประชากรส่วนใหญ่เป็นชาวยูเครน ผู้คนในตอนเหนือพูดภาษาถิ่นฮุตซุลของภาษายูเครน ส่วนผู้คนในตอนใต้พูดภาษาโรมาเนีย ภูมิภาคมารามูเรชจึงอาจแบ่งเป็นตอนเหนือกับตอนใต้ซึ่งมีความแตกต่างทางชาติพันธุ์กัน

## อ้างอิง

หมวดหมู่:ภูมิภาคในทวีปยุโรป
หมวดหมู่:ภูมิศาสตร์ยูเครน
หมวดหมู่:ภูมิศาสตร์โรมาเนีย
ซอ จี-ฮเย (นักแสดงเกิด ค.ศ. 1996)

**ซอ จี-ฮเย** (; เกิด 17 พฤษภาคม 1996) เป็นนักแสดงและนางแบบชาวเกาหลีใต้ เธอเป็นที่รู้จักจากบทบาทของเธอในละครหลายเรื่อง เช่น *[[กังนัมบิวตี้ รักนี้ไม่มีปลอม]]*, *[[ปุบปับก็รักเธอ]]*, *[[เวลคัมทูไลฟ์]]*, *[[ถอดรหัส ฆาตกรรมลวง]]*, *[[หวดเต็มสปีด]]* และ *[[1987: ย้อนอดีต เปลี่ยนอนาคต]]*

## ประวัติ
ซอ จี-ฮเย เกิดเมื่อวันที่ 17 พฤษภาคม 1996 จบการศึกษาในสาขาวิศวกรรมคอมพิวเตอร์จากมหาวิทยาลัยสตรีอีฮวา และด้วยหน้าตาของเธอที่ไปคล้ายกับนักแสดงรุ่นพี่อย่างพัก อึน-บิน ที่โด่งดังจากการรับบททนายอูยองอูในซีรีส์เรื่องอูยองอู ทนายอัจฉริยะ และกง ซึง-ย็อน ทำให้เธอได้เป็นนางแบบขึ้นปกนิตยสาร University Tomorrow เพื่อประชาสัมพันธ์มหาวิทยาลัย โดยเธอเข้าสู่วงการจากการร่วมรายการ Heart Signal ซึ่งเป็นรายการเรียลลิตีออกเดทชื่อดังเมื่อปี 2017 และได้เซ็นสัญญาเป็นนักแสดงในสังกัด Just Entertainment

## อ้างอิง

หมวดหมู่:นักแสดงหญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:บุคคลจากโซล
หมวดหมู่:นักแสดงหญิงจากโซล
ชิริเบชิ

**ชิริเบชิ** () อาจหมายถึง
* กิ่งจังหวัดชิริเบชิ - หนึ่งในกิ่งจังหวัดของฮกไกโด
* แคว้นชิริเบชิ - แคว้นในจังหวัดฮกไกโด
สาธารณรัฐประชาชนเบลารุส

**สาธารณรัฐประชาชนเบลารุส** (**BNR**; , ),หรือ **สาธารณรัฐประชาธิปไตยเบลารุส** เป็นรัฐที่สภาสาธารณรัฐประชาธิปไตยเบลารุสประกาศในกฎบัตรรัฐธรรมนูญฉบับที่ 2 เมื่อวันที่ 9 มีนาคม 1918 ระหว่างสงครามโลกครั้งที่หนึ่ง สภาได้ประกาศให้สาธารณรัฐประชาธิปไตยเบลารุสเป็นอิสระในกฎบัตรรัฐธรรมนูญฉบับที่ 3 เมื่อวันที่ 25 มีนาคม 1918 ระหว่างการยึดครองเบลารุสโดยกองทัพจักรวรรดิเยอรมัน

รัฐบาลของสาธารณรัฐประชาธิปไตยเบลารุสไม่เคยมีอำนาจเหนือดินแดนทั้งหมดของเบลารุส ใน ค.ศ. 1919 สาธารณรัฐสังคมนิยมโซเวียตโซเวียตแห่งเบียโลรัสเซียซึ่งอยู่ภายใต้การควบคุมของโซเวียตรัสเซีย (ซึ่งต่อมาได้กลายเป็นส่วนหนึ่งของสาธารณรัฐสังคมนิยมโซเวียตลิทัวเนีย–เบียโลรัสเซีย) ได้ก่อตั้งขึ้น ทำให้ต้องย้ายเมืองหลวงของรัฐบาลไปที่วิลนีอัสและฆโรดนา แต่ต้องยุติลงเนื่องจากการแบ่งดินแดนเบลารุสทั้งหมดระหว่างกองทัพแดงของบอลเชวิคและกองทัพโปแลนด์อันเป็นผลจากสงครามโปแลนด์–โซเวียต ค.ศ. 1919–1921

ปัจจุบัน รัฐบาลเฉพาะกาลของสาธารณรัฐประชาธิปไตยเบลารุสเป็นรัฐบาลเฉพาะกาลที่เก่าแก่ที่สุดที่ยังปฏิบัติหน้าที่อยู่

## อ้างอิง

หมวดหมู่:ประวัติศาสตร์เบลารุส
หมวดหมู่:ประเทศเบลารุส
เจ้าหญิงตงเซียง

**เจ้าหญิงตงเซียง** (; เกิดหลัง ค.ศ. 207) เป็นเจ้าหญิงของรัฐวุยก๊กในยุคสามก๊กของจีน เป็นพระธิดาของโจผีจักรพรรดิลำดับแรกของวุยก๊กกับเอียนซี เป็นพระขนิษฐาของโจยอยจักรพรรดิลำดับที่สองของวุยก๊กผู้สืบราชบัลลังก์ถัดจากพระบิดา เจ้าหญิงตงเซียงได้รับตำแหน่งเป็นเจ้าหญิงเมื่อโจผีโค่นล้มราชวงศ์ฮั่นและสถาปนารัฐวุยก๊ก 

## ประวัติ
เจ้าหญิงตงเซียงเป็นหลานสาวของโจโฉขุนศึกผู้วางรากฐานของการสถาปนารัฐวุยก๊กกับเปียนซีผู้กลายมาเป็นสมเด็จพระอัยยิกาเจ้าหลังการเสียชีวิตของโจโฉและโจผีบุตรชาย ในปี ค.ศ. 216 โจโฉยกทัพทำศึกโจมตีซุนกวนขุนศึกในภาคตะวันออกเฉียงใต้นำไปสู่ยุทธการที่ยี่สูในปี ค.ศ. 217 เจ้าหญิงตงเซียงติดตามโจโฉผู้ปู่ในการทัพและอยู่ที่นั่นเป็นเวลาหนึ่งปีพร้อมด้วยโจยอยพี่ชายและเปียนซีผู้เป็นย่า

เมื่อเจ้าหญิงตงเซียงและครอบครัวกลับไปยังเงียบกุ๋นเมื่อปลายปี ค.ศ. 217 หลังสิ้นสุดการทัพ ผู้ติดตามของเปียนซีแปลกใจที่เห็นว่าเอียนซีร่าเริงมาก จึงถามว่า "นายหญิงไม่ได้พบลูก ๆ ของท่านมาหนึ่งปี พวกเราคิดว่าท่านจะคิดถึงและเป็นห่วงลูก แต่ท่านกลับเบิกบาน ทำไมจึงเป็นเช่นนั้น" เอียนซีหัวเราะและตอบว่า "เหตุใดข้าต้องกังวลด้วยในเมื่อ (โจ) ยอยและคนอื่น ๆ อยู่กับฮูหยิน (เปียนซี)"

หลังโจโฉเสียชีวิตในปี ค.ศ. 220 โจผีสืบทอดตำแหน่งวุยอ๋อง และภายหลังในปีเดียวกันโจผีบังคับพระเจ้าเหี้ยนเต้ให้สละราชบัลลังก์ให้ตน เป็นการปิดฉากราชวงศ์ฮั่นและก่อตั้งรัฐวุยก๊ก หลังโจผีสถาปนาตนเป็นจักรพรรดิ ได้พระราชทานตำแหน่งเจ้าหญิงให้กับเจ้าหญิงตงเซียง

## อ้างอิง

## บรรณานุกรม
*
*

หมวดหมู่:บุคคลจากวุยก๊ก
หมวดหมู่:ครอบครัวของโจโฉ
หมวดหมู่:ผู้หญิงจีนในคริสต์ศตวรรษที่ 2
หมวดหมู่:ผู้หญิงจีนในคริสต์ศตวรรษที่ 3
ตีนผี

"**ตีนผี**" () เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสาร*[[นิตยสารสแตรนด์]]*ในสหราชอาณาจักรในเดือนธันวาคม ค.ศ. 1910 เป็นเรื่องสั้นลำดับที่ 7 จากทั้งหมด 8 เรื่องที่รวบรวมตีพิมพ์ในหนังสือรวมเรื่องสั้น *[[เชอร์ล็อก โฮมส์ ชุด ลาโรง|เรื่องสั้นเชอร์ล็อก โฮมส์ ชุด ลาโรง]]* ในปี ค.ศ. 1917

ดอยล์จัดอันดับให้ "ตีนผี" เป็นอันดับที่ 9 ในรายการเรื่องสั้นของโฮมส์ 12 เรื่องที่ชื่นชอบ

## ประวัติการตีพิมพ์
"ตีนผี" ตีพิมพ์ครั้งแรกในสหราชอาณาจักรใน*[[นิตยสารสแตรนด์]]*ในเดือนธันวาคม ค.ศ. 1908 และตีพิมพ์ครั้งแรกในสหรัฐอเมริกาใน*นิตยสารสแตรนด์*ฉบับสหรัฐอเมริกาในเดือนมกราคมหรือกุมภาพันธ์ ค.ศ. 1991 ใน*นิตยสารสแตรนด์*มีภาพวาดประกอบเนื้อเรื่อง 7 ภาพวาดโดยกิลเบิร์ต ฮอลิเดย์ ใน*นิตยสารสแตรนด์*ฉบับสหรัฐอเมริกามีภาพวาดประกอบเนื้อเรื่อง 8 ภาพวาด เรื่องสั้นถูกรวมในหนังสือรวมเรื่องสั้น *[[เชอร์ล็อก โฮมส์ ชุด ลาโรง|เรื่องสั้นเชอร์ล็อก โฮมส์ ชุด ลาโรง]]* ซึ่งตีพิมพ์ในสหรัฐอเมริกาและสหราชอาณาจักรในเดือนตุลาคม ค.ศ. 1917

## อ้างอิงและบรรณานุกรม
;อ้างอิง

;บรรณานุกรม
* 
* 
* 

## แหล่งข้อมูลอื่น
*
*
*
* 
* 

หมวดหมู่:เรื่องสั้นเชอร์ล็อก โฮมส์
เอซาชิ

**เอซาชิ** อาจหมายถึง
* เอซาชิ (จังหวัดอิวาเตะ) - อดีตนคร ปัจจุบันเป็นย่านหนึ่งในนครโอชู จังหวัดอิวาเตะ
* อำเภอเอซาชิ - อำเภอในกิ่งจังหวัดโซยะ ฮกไกโด
* เอซาชิ (กิ่งจังหวัดโซยะ) - เมืองในกิ่งจังหวัดโซยะ ฮกไกโด
* เอซาชิ (กิ่งจังหวัดฮิยามะ) - เมืองในกิ่งจังหวัดฮิยามะ ฮกไกโด
พงศภัทร์ กันคำ

**พงศภัทร์ กันคำ** (เกิด 1 กันยายน พ.ศ. 2539)  เป็นนักแสดงชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกับบทบาท "อัณณวา" จากละครเรื่อง *[[มักกะลีที่รัก]]*

## ประวัติ
**พงศภัทร์ กันคำ** เกิดวันที่ 1 กันยายน พ.ศ. 2539 ชื่อเล่น **ฟลุ๊คจ์** ภูมิลำเนาเป็นคนจังหวัดเชียงราย จบการศึกษาระดับมัธยมจาก โรงเรียนสามัคคีวิทยาคม ระดับปริญญาตรีที่ คณะนิเทศศาสตร์ สาขาศิลปะการแสดง มหาวิทยาลัยศรีปทุม

## การทำงานในวงการบันเทิง
เส้นทางการเข้าสู่วงการบันเทิงเริ่มขึ้นเมื่อฟลุ๊คจ์ที่ในขณะนั้นศึกษาอยู่ชั้น ม.6 ได้ไปสมัครเพื่อเข้าร่วมแคมป์ของ **ปิ๊ก ฌาณฉลาด ทวีทรัพย์** ซึ่งเป็นแคมป์ฝึกฝนด้านการร้อง เต้น และการแสดง เพราะอยากจะลองทำในสิ่งที่ตัวเองยังไม่เคยทำ และเมื่อฟลุ๊คจ์ได้ลองก็ชอบและฝึกฝนเรื่อยมาจนได้รับโอกาศโดยฟลุ๊คจ์ได้รับงาน โฆษณา ถ่ายแบบ และเดินแบบ จนได้มาแสดงซีรีส์เรื่องแรก My Dream The Series นายในฝัน ในบท พี่ดรีม ซึ่งแม้จะเป็นผลงานการแสดงครั้งแรกของฟลุ๊คจ์แต่เขาก็แจ้งเกิดและเป็นที่รู้จักในบรรดาผู้ชมที่ชื่นชอบการดูซีรีส์วายโดยทันที และผลงานการแสดงกับทางช่องทรูโฟร์ยู เรื่อง My Sassy Girl ยัยตัวร้ายกับนายกระจั๊วะ ที่เป็นซีรีส์ที่รีเมคจากภาพยนตร์เกาหลีชื่อดังเรื่อง My Sassy Girl ยัยตัวร้ายกับนายเจี๋ยมเจี้ยม

## ผลงาน
### ละครโทรทัศน์

### ซีรีส์

### ภาพยนตร์

### เพลง

## รางวัล

## อ้างอิง

หมวดหมู่:นักแสดงละครโทรทัศน์ชายชาวไทย
หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:นักแสดงจากจังหวัดเชียงราย
หมวดหมู่:บุคคลจากโรงเรียนสามัคคีวิทยาคม
หมวดหมู่:บุคคลจากคณะนิเทศศาสตร์ มหาวิทยาลัยศรีปทุม
หมวดหมู่:นักแสดงภาพยนตร์ชายชาวไทย
หมวดหมู่:นักแสดงสังกัดช่อง 3 เอชดี
วอลเลย์บอลหญิงชิงแชมป์นอร์เซกา 2023

**วอลเลย์บอลหญิงชิงแชมป์นอร์เซกา 2023** () เป็นการแข่งขันครั้งที่ 28 ของวอลเลย์บอลหญิงชิงแชมป์นอร์เซกา จัดขึ้นโดยสมาพันธ์วอลเลย์บอลอเมริกาเหนือ อเมริกากลาง และแคริบเบียน ซึ่งมีกำหนดจัดขึ้นที่นครเกแบ็ก ประเทศแคนาดา ระหว่างวันที่ 29 สิงหาคม – 3 กันยายน ค.ศ. 2023 โดยสามอันดับแรกจะผ่านการคัดเลือกเข้าแข่งขันวอลเลย์บอลหญิงชิงแชมป์โลก 2025 ในฐานะตัวแทนนอร์เซกา

## การแบ่งกลุ่ม

## การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
# จำนวนแมตช์ที่ชนะ
# คะแนน
# อัตราส่วนเซตที่ชนะต่อแพ้
# อัตราส่วนคะแนนที่ทำได้ในแมชท์ต่อคะแนนที่เสีย
# ผลการแข่งขันจากแมตช์สุดท้ายของทีมที่ทำการแข่งขันด้วยซึ่งเป็นทีมเดียวกัน
:แมตช์ที่แข่งขัน 3–0:  ทีมที่ชนะจะได้ 5 คะแนน ทีมที่แพ้ได้ 0 คะแนน
:แมตช์ที่แข่งขัน 3–1: ทีมที่ชนะจะได้ 4 คะแนน ทีมที่แพ้ได้ 1 คะแนน
:แมตช์ที่แข่งขัน 3–2: ทีมที่ชนะจะได้ 3 คะแนน ทีมที่แพ้ได้ 2 คะแนน

## รอบแรก

### กลุ่มเอ

|}

### กลุ่มบี

|}



## รอบสุดท้าย


### รอบก่อนรองชนะเลิศ

### รอบชิงอันดับที่ 5

### รอบรองชนะเลิศ

### รอบชิงอันดับที่ 6

### รอบชิงอันดับที่ 3

### รอบชิงชนะเลิศ



## อันดับการแข่งขัน

## รางวัล

***ผู้เล่นทรงคุณค่า**
**
***ผู้ทำคะแนนสูงสุด**
**
***รับบอลเสิร์ฟยอดเยี่ยม**
**
***เสิร์ฟยอดเยี่ยม**
**
***รับบอลตบยอดเยี่ยม**
**
***ตัวเซ็ตยอดเยี่ยม**
**
***ตัวตบหัวเสายอดเยี่ยม**
**
**
***ตัวบล็อกกลางยอดเยี่ยม**
**
**
***ตัวตบตรงข้ามยอดเยี่ยม**
**
***ตัวรับอิสระยอดเยี่ยม**
**

## อ้างอิง

## แหล่งข้อมูลอื่น
*Official website

2023
นอร์เซกา
ประธานาธิบดีแองโกลา

**ประธานาธิบดีแองโกลา** () เป็นประมุขแห่งรัฐและหัวหน้ารัฐบาลของประเทศแองโกลา ผู้ดำรงตำแหน่งคนปัจจุบัน คือ ฌูเวา โลเร็งซู ตั้งแต่วันที่ 26 กันยายน ค.ศ. 2017

## ประวัติ
ตำแหน่งประธานาธิบดีได้รับการสถาปนาขึ้นหลังจากที่แองโกลาได้รับเอกราชจากโปรตุเกส อากุชตีญู แนตู แกนนำขบวนการประชาชนเพื่อการปลดปล่อยแองโกลา เป็นผู้ดำรงตำแหน่งคนแรก แนตูเสียชีวิตใน ค.ศ. 1979 ฌูแซ เอดัวร์ดู ดุช ซังตุช จึงขึ้นดำรงตำแหน่งแทน ระหว่างที่ฌูแซ เอดัวร์ดู ดุช ซังตุช ดำรงตำแหน่งประธานาธิบดี แองโกลากลายเป็นรัฐที่มีหลายพรรค แต่ดุช ซังตุช ยังคงควบคุมประเทศไว้อย่างมั่นคง ในการเลือกตั้งที่จัดขึ้นใน ค.ศ. 1989 ดุช ซังตุช ได้รับเลือกอีกครั้งด้วยคะแนนเสียงร้อยละ 49 ฌอนัช ซาวิงบี ฝ่ายตรงข้ามจากพรรคสหภาพแห่งชาติเพื่อเอกราชเบ็ดเสร็จแห่งแองโกลา อ้างว่าการเลือกตั้งดังกล่าวมีการฉ้อโกง

## อำนาจหน้าที่
ตามรัฐธรรมนูญ ค.ศ. 2010 ตำแหน่งนายกรัฐมนตรีถูกยกเลิก อำนาจบริหารเป็นกลายของประธานาธิบดีซึ่งมีอำนาจนิติบัญญัติในระดับหนึ่งผ่านกฤษฎีกา

## การดำรงตำแหน่ง
ในปี 2021 รัฐธรรมนูญแห่งสาธารณรัฐแองโกลากำหนดให้ประธานาธิบดีมีวาระดำรงตำแหน่งได้ไม่เกิน 2 วาระ

## อ้างอิง
หมู่โบสถ์ไม้แห่งมารามูเรช

**หมู่โบสถ์ไม้แห่งมารามูเรช** () เป็นกลุ่มโบสถ์มากกว่าหนึ่งร้อยแห่งในภูมิภาคมารามูเรชในทรานซิลเวเนียเหนือ โบสถ์เหล่านี้เป็นของนิกายออร์ทอดอกซ์โรมาเนีย และบางส่วนเป็นกรีกคาทอลิก รูปแบบการก่อสร้างที่เป็นเอกลักษณ์ของโบสถ์ไม้แบบมารามูเรชคือหอระฆังสูงชะลูดอยู่ปลายตะวันตกของอาคาร

โบสถ์แปดหลังในจำนวนทั้งหมดนี้ได้รับการขึ้นทะเบียนเป็นแหล่งมรดกโลกยูเนสโกในปี 1999 เนื่องด้วยความสำคัญทางศาสนาและธรรมเนียมการก่อสร้างโดยใช้ไม้ซุง โบสถ์ที่ได้รับการขึ้นทะเบียนได้แก่ โบสถ์แม่พระถวายองค์ในพระวิหาร เบอร์ซานา, โบสถ์นักบุญนิโคลัส บูเดชต์ฌอซัน, โบสถ์นักบุญปารัสเกวี เดเซชต์, โบสถ์แม่พระบังเกิด เขาเยวุด, โบสถ์หัวหน้าทูตสวรรค์มีคาเอลและกาเบรียล ปลอปิช, โบสถ์นักบุญปารัสเกวี ปอเยนีเลอีเซย์, โบสถ์หัวหน้าทูตสวรรค์ รอกอซ, โบสถ์หัวหน้าทูตสวรรค์มีคาเอลและกาเบรียล ชูร์เดชต์

งานตีพิมพ์ในวารสารหนึ่งจากปี 1866 แสดงภาพร่างโบสถ์ไม้หลังหนึ่งจากเซยิน (อยู่ในเทศมณฑลซ็อตมาร์) นำไปสู่การเปรียบเทียบกับโบสถ์ไม้พื้นถิ่นของนอร์เวย์

## อ้างอิง

หมวดหมู่:แหล่งมรดกโลกในประเทศโรมาเนีย
หมวดหมู่:มารามูเรช
หมวดหมู่:โบสถ์คริสต์ในประเทศโรมาเนีย
หมวดหมู่:สิ่งก่อสร้างในเทศมณฑลมารามูเรช
บายามาเร

**บายามาเร** (, ; ; ; ) เป็นเทศบาล ตั้งอยู่ริมฝั่งแม่น้ำเซอซาร์ ประเทศโรมาเนีย บายามาเรเป็นเมืองหลักของเทศมณฑลมารามูเรช ตั้งอยู่ห่างจากบูคาเรสต์ , ห่างจากพรมแดนกับประเทศฮังการี  และห่างจากพรมแดนกับประเทศยูเครน  จำนวนประชากรในบายามาเรตามสำมะโนปี 2011 อยู่ที่ 123,738 คน ซึ่งลดลงจากสำมะโนปี 2002

เขตมหานครบายามาเรมีประชากร 215,932 คน ในพื้นที่ 1,395.38 ตารางกิโลเมตร ซึ่งรวมถึงพื้นที่ของเทศบาลบายามาเร, เมือง 5 เมือง (บายาสปรีเย, กัฟนิก, เซยิน, ชอมกูตามาเร และเตอวุตซีย์-เมอเกียเริวช์) และคอมมูน 13 คอมมูน (เชร์เนชต์, ชีกือร์เลิว, กออัช, กอลเติว, กอปัลนิก-เมอเนิชตูร์, ดุมเบรอวิตซา, กรอช, มีเรชูมาเร, เรชา, เรเมเตอากียออารูลุย, ซาตูลุงก์, เซอเกอเลอเชน และวาเลอา)

## อ้างอิง

หมวดหมู่:เมืองในประเทศโรมาเนีย
เหตุเพลิงไหม้อาคารในโจฮันเนสเบิร์ก พ.ศ. 2566

เมื่อวันที่ 31 สิงหาคม 2023 เวลาประมาณ 01:30 SAST เกิดเหตุเพลิงไหม้อาคารหลังหนึ่งในโจฮันเนสเบิร์ก ประเทศแอฟริกาใต้ เป็นผลให้มีผู้เสียชีวิต 77 ราย บาดเจ็บ 88 คน เหตุการณ์นี้ถือเป็นเหตุเพลิงไหม้ครั้งที่รุนแรงที่สุดครั้งหนึ่งในประวัติศาสตร์แอฟริกาใต้

## เหตุการณ์
อาคารที่เกิดเหตุมีความสูงห้าชั้น ตั้งอยู่ในย่านธุรกิจกลางนคร อาคารดังกล่าวเป็นอาคารร้างและมีรัฐบาลนครโจฮันเนสเบิร์กเป็นเจ้าของ อาคารถูกยึดเป็นของกลุ่มอาชญากรรมต่าง ๆ บนหัวมุมถนนเดลเฟอส์ (Delvers) กับถนนแอลเบิร์ต (Albert) อาคารนี้มีผู้คนเข้ามาอยู่โดยผิดกฎหมายมากถึง 400 คน ซึ่งเป็นคนที่ขาดโอกาส ส่วนมากเป็นชาวต่างชาติ, ผู้อพยพเนื่องด้วยเศรษฐกิจ และ ผู้หาแหล่งลี้ภัย ทั้งหมดนี้ทุกคนต้องจ่ายค่าเช่าให้กับกลุ่มอาชญากรรมที่ยึดอาคารไป เพลิงไหม้อาคารเริ่มต้นในช่วงเช้าตรู่ของวันที่ 31 สิงหาคม สาเหตุของเพลิงยังไม่เป็นที่ทราบ เพลิงไหม้ลุกลามไปทั่วอาคาร และขังคนจำนวนมากอยู่ภายในด้วยแผ่นกั้นห้องและประตูที่บอบบางเพื่อกั้นห้องขึ้นมากันเองระหว่างผู้อยู่อาศัย

ผู้อยู่อาศัยจำนวนมากกระโดดออกจากหน้าต่างของอาคารเพื่อหลบหนี บางส่วนเสียชีวิตจากการกระโดดลงจากอาคาร นักดับเพลิงพบร่างผู้เสียชีวิตกองกันตรงที่ประตูบานหนึ่งบนชั้นล่างสุดที่ถูกล็อกไว้ขณะพยายามหนีไฟ

## อาคาร
อาคารที่เกิดเหตุคือ เลขที่ 80 ถนนแอลเบิร์ต (80 Albert Street) สร้างขึ้นในปี 1954 เพื่อใช้งานเป็นสำนักงานของแผนกกิจการผู้ที่ไม่ใช่คนยุโรป (Non-European Affairs Department) ของนครโจฮันเนสเบิร์ก และใช้งานเป็นสำนักงานการผ่าน (Pass Office) สำหรับบังคับใช้กฎหมายการผ่านซึ่งควบคุมการเดินทางของคนดำเข้าไปในโจฮันเนสเบิร์กในสมัยอะพาร์ไธด์ ในปี 1994 อาคารใช้งานเป็นที่พักพิงสตรี และต่อมาถูกเรียกว่าศูย์พักพิงสตรีอูซินดีโซ (Usindiso Women's Shelter)

อาคารยังมีแผ่นป้ายระลึกซึ่งบอกเล่าประวัติศาสตร์ของอาคาร

## อ้างอิง

หมวดหมู่:ประเทศแอฟริกาใต้ในปี พ.ศ. 2566
หมวดหมู่:โจฮันเนสเบิร์ก
หมวดหมู่:อัคคีภัยในปี พ.ศ. 2566
ขุนรุธรัฐภิรมย์ (กูบาซา สนิบุตร)

นายร้อยตำรวจโท **ขุนรุธรัฐภิรมย์** มีนามเดิมว่า **กูบาซา สนิบุตร** หรือสะกดว่า **สะนิบุตร** เป็นนายตำรวจประจำกองตำรวจภูธรมณฑลปัตตานี

## ประวัติ
ขุนรุธรัฐภิรมย์ หรือ กูบาซา เป็นพระโอรสของตนกูฮุสเซ็น กับตนกูแมะ บิดาเป็นพระนัดดาในพระยาเดชานุชิต (กูสนิ) ซึ่งเป็นสุลต่านรัฐกลันตัน ส่วนมารดาเป็นพระนัดดาของพระยาวิชิตภักดี (เต็งกูปูเตะ) เจ้าเมืองปัตตานี

พระบาทสมเด็จพระมงกุฎเกล้าเจ้าอยู่หัว โปรดเกล้าฯ พระราชทานนามสกุลแก่ขุนรุธรัฐภิรมย์ ว่า "สนิบุตร" สะกดด้วยอักษรโรมันว่า Saniputra (ในราชกิจจานุเบกษาสะกดว่า สะนิบุตร) โดยตั้งตามนามของทวด คือ กูสนิ

## อ้างอิง

หมวดหมู่:ตำรวจชาวไทย
หมวดหมู่:ราชวงศ์กลันตัน
หมวดหมู่:ชาวไทยเชื้อสายมลายู
หมวดหมู่:มุสลิมชาวไทย
นายกรัฐมนตรีอุซเบกิสถาน

**นายกรัฐมนตรีอุซเบกิซสถาน** () หรือเรียกอย่างเป็นทางการว่า **นายกรัฐมนตรีแห่งสาธารณรัฐอุซเบกิซสถาน** เป็นหัวหน้ารัฐบาลของประเทศอุซเบกิสถาน ผู้ดำรงตำแหน่งคนปัจจุบันคืออับดุลลา อารีปัฟ ตั้งแต่วันที่ 14 ธันวาคม พ.ศ. 2559

## อ้างอิง

หมวดหมู่:ประเทศอุซเบกิสถาน
เอียวเหลง (เตียงสา)

**เอียวเหลง** มีชื่อในภาษาจีนกลางว่า **หยาง หลิง** () เป็นตัวละครในนวนิยายอิงประวัติศาสตร์จีนเรื่อง*[[สามก๊ก]]*ในศตวรรษที่ 14 เป็นนายทหารของฮันเหียนเจ้าเมืองเตียงสา

เอียวเหลงเป็นตัวละครสมมติในนวนิยาย*สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

## ในนิยาย''สามก๊ก''
เอียวเหลงปรากฏเป็นตัวละครในนวนิยาย*สามก๊ก*ตอนที่ 53 เอียวเหลงเป็นนายทหารของฮันเหียนเจ้าเมืองเตียงสา (長沙 *ฉางชา*) มีตำแหน่งเป็นนายกองคุมทัพ (管軍校尉 *กว่านจฺวินเซี่ยวเว่ย์*)

เมื่อเล่าปี่ให้กวนอูนำทหารห้ารร้อยเข้าโจมตีเมืองเตียงสา ฮองตงอาสาฮันเหียนขอออกรบ เอียวเหลงจึงพูดขึ้นว่า "ซึ่งจะไปรบกับกวนอูนั้นอย่าเพ่อให้ร้อนถึงฮองตงก่อนเลย ข้าพเจ้าจะอาสาไปจับกวนอูมาให้ได้" ฮันเหียนจึงให้เอียวเหลงคุมทหารหนึ่งพันนายยกออกจากเมืองไปรบกับกวนอู เอียวเหลงยกออกจากเมืองมาได้ 50 ลี้ก็พบกับทัพของกวนอูมาถึง เอียวเหลงถือทวนขับม้าออกมาหน้ากระบวนทัพและร้องด่าท้ากวนอูรบ กวนอูได้ฟังก็โกรธมากจึงขับม้าถือง้าวตรงเข้าหาเอียวเหลง เอียวเหลงก็ถือทวนเข้ารับ รบกันได้ไม่ถึงสามเพลงกวนอูก็ใช้ง้าวฟันเอียวเหลงตกม้าตาย

## ดูเพิ่ม
* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

## หมายเหตุ

## อ้างอิง

## บรรณานุกรม
* ล่อกวนตง (ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:ตัวละครสมมติในยุคสามก๊ก